jkorsvik/nowiki_second_scrape_merged huggingface dataset:
Diamond League

Diamond League er en årlig serie med friidrettskonkurranser organisert av det internasjonale friidrettsforbundet. Fra sesongen 2010 erstattet serien den tidligere konkurranseserien Golden League, som løp fra 1998.
Med Diamond League er målet å øke bredden i store stevner i verden, og gi de en større bredde enn det stevnene i Golden League, som var sentrert i Europa. Ifølge IAAF er formålet å fremheve en verdensomspennende appell til friidrett ved å gå utover Europa for første gang («enhance the worldwide appeal of athletics by going outside Europe for the first time.») I tillegg til at det fortsatt vil være en rekke stevner i Europa vil den nye serien inkludere konkurranser i USA, Kina og Qatar.


== Poeng og premiering ==
Utøverne konkurrerer i til sammen syv stevner gjennom sesongen. Øvelsene er fordelt over 14 stevner (for 2017), slik at ikke alle øvelser er med i alle stevner. Fra 2010 til 2015 fikk vinneren av en øvelse i et stevne 4 poeng, nummer to fikk 2 poeng og nummer tre fikk 1 poeng. I sesongens siste stevne ble disse poengene doblet til hhv. 8, 4 og 2 poeng. For å vinne måtte man få flest poeng i en øvelse, og man måtte også delta i finalestevnet, som var et av de to siste stevnene for sesongen; enten i Zürich eller Brussel. Utøvere som ikke deltok i det siste stevnet i en øvelse kom heller ikke på den offisielle sluttstillingen.I 2016 ble poengsystemet utvidet, slik at de 6 beste i hver øvelse fikk poeng. Poengene ble fordelt som følger: 10–6–4–3–2–1, og i finalene ble poengene doblet til 20–12–8–6–4–2. 
Et nytt poengsystem ble innført i 2017. De åtte beste i hver øvelse i hvert Diamond League-stevne får poeng (8–7–6–5–4–3–2–1), gjennom de 12 første stevnene. Men, i motsetning til tidligere år brukes disse poengene kun til å bestemme hvilke utøvere som blir kvalifisert for finalen, som arrangeres i enten Zürich eller Brussel. Utøveren som vinner en øvelse i finalen vinner denne øvelsen i Diamond League for sesongen, og pengepremiene fordeles også utelukkende ut ifra resultatene i finalen.Pengepremiene i kvalifiseringsstevnene (de 12 første i sesongen) fordeles som følger:

plass: 10 000 US$
plass: 6 000 US$
plass: 4 000 US$
plass: 3 000 US$
plass: 2 500 US$
plass: 2 000 US$
plass: 1 500 US$
plass: 1 000 US$I tillegg premieres 9. - 12.-plass i langdistanseløp, og de som må løpe i løpebane 9 i sprintløp.I finalen er pengepremiene som følger:

plass: 50 000 US$
plass: 20 000 US$
plass: 10 000 US$
plass: 6 000 US$
plass: 5 500 US$
plass: 4 000 US$
plass: 2 500 US$
plass: 2 000 US$Vinneren av finalen mottar i tillegg et Diamond League-trofe, som er lagd av Beyer.


== Stevner ==
Følgende stevner er en del av Diamond League 2017.


== Diamond League-vinnere ==


=== Menn ===


=== Kvinner ===


== Referanser ==


== Eksterne lenker ==
(en) Offisielt nettsted 
(en) Diamond League – kategori av bilder, video eller lyd på Commons 
IAAF Diamond League agrees a global calendar of 14 cities for 2010
Moderne slaveri

Moderne slaveri er betegnelsen på slavearbeid og slavelignende arbeid som foregår i dag.
Moderne slaveri omfatter blant annet menneskehandel, tvangsarbeid, gjeldsarbeid og grovt barnearbeid.Antallet slaver ligger et sted mellom 21 og 27 millioner, (ca. 0,3 % av verdens befolkning).
Moderne slaveri forekommer innenfor produksjon av mat, klær, byggebransjen, gull og edelstener, helsearbeid, sex-industrien, restaurantbransjen, hushjelp (au pair), og organhøsting.


== Litteratur ==
Bales, Kevin (1999). Disposable People: New Slavery in the Global Economy. University of California Press. ISBN 0-520-21797-7. 
Kara, Siddharth (2009). Sex Trafficking: Inside the Business of Modern Slavery. Columbia University Press. ISBN 978-0-231-13961-8. 
Kara, Siddharth (2012). Bonded Labor: Tackling the System of Slavery in South Asia. Columbia University Press. ISBN 978-0-231-15848-0. 
Sætre, Simen (2004). Den lille stygge sjokoladeboka (det var noen hemmeligheter Willy Wonka aldri fortalte). Spartacus forlag. ISBN 9788243003279. 


== Filmer ==
[Moderne slaveri (dokumentarfilm)|Moderne slaveri], norsk dokumentar (Speranza film)


== Foredrag ==
(en) "How to combat modern slavery", TED-foredrag med Kevin Bales fra "Free The Slaves "
(en) "Photos that bear witness to modern slavery", TED-foredrag med Lisa Kristine


== Se også ==
Menneskesmugling
Slavehandel


== Referanser ==


== Eksterne lenker ==
Usynlige liv - Norsk informasjonsside
Freethem - Norsk interesseorganisasjon
Free the Slaves - organisasjon
Engelen

Engelen kan vise til:

Engel – et overnaturlig vesen
Englene – en rang i englehierarkiet
Engelen (karavell) – en dansk karavell som blant annet deltok i slaget ved Bornholm 1511
Engelen (kriminalfigur) – en norsk fiktiv kriminalfigur skapt av Fritjof Knudsen
Einar Engelstad – en norsk musikkjournalist og musikkritiker
Engelen (film 1937) – en amerikansk film fra 1937 med Marlene Dietrich i hovedrollen
Engelen (film) – en norsk film fra 2009 regissert av Margreth Olin
Engelen (TV-serie) – en svensk TV-serie fra 1974


== Se også ==
Engel (andre betydninger)
Riksväg 40

Riksväg 40 i Sverige er en svensk stamvei som går mellom Göteborg og Västervik over Jönköping. Veiens lengde er 321 km. Av det er 96 km motorvei, mest av alle ikke europaveier i Norden. Den mest brukte veien for reiser mellom Göteborg og Stockholm er Riksväg 40 og E4. Det er 470 km, herav 420 km motorvei.


== Historikk ==
Frem til 1. april 2009 gikk Riksväg 40 bare mellom Göteborg og Jönköping. Strekningen Jönköping–Västervik het til da Riksväg 33.


== Knutepunkter ==
 Västra Götalands län

Göteborg kommune    Göteborg Kallebäck, Rv27 felles trasé til BoråsHärryda kommune RyaBorås kommune Borås Viared
 Borås Göta
  BoråsUlricehamn kommune  Ulricehamn
 Ulricehamn Jönköpings län

Jönköping kommune Bottnaryd
 Ryd, felles trasé til Hedenstorp
   Hedenstorp, Rv47 felles trasé til Gisshult
 Jönköping Haga
 Jönköping
  HuskvarnaNässjö kommune  Nässjö-GisshultEksjö kommune Broarp
 Eksjö, felles trasé til Västra Brudbadet
 Västra Brudbadet
 Mariannelund Kalmar län

Vimmerby kommune  VimmerbyVästervik kommune Gunnebo, felles trasé til Rössle
 Rössle
Endepunkt Västervik


== Referanser ==
Den skandinaviske føderasjon av Le Droit Humain

Den skandinaviske føderasjon av Le Droit Humain er den skandinaviske føderasjonen av den internasjonale frimurerordenen Le Droit Humain.
Ordenen ble første gang etablert i de nordiske land, da losje Yggrdrasil ble grunnlagt i Kristiania i 1912. Losjen overlevde ikke andre verdenskrig. I 1923 ble likeledes losje Bifrost grunnlagt i Trondhjem, men denne er for tiden ikke aktiv.
I 1917 ble den første losjen dannet i Danmark, og i 1918 i Sverige. Island og Finland fulgte raskt etter, og har idag det største medlemstallet i Norden.
I Norge ble det i 1979 opprettet en frimurergruppe i Stavanger med 3 medlemmer. I 1981 var antall medlemmer økt til 7, og samme år ble Losje Isis formelt innviet og fikk sitt charter fra ordenenens Høyeste Råd i Paris. I september 2007 hadde losjen 40 medlemmer.
Loge Jotunheim i Drammen ble stiftet i november 2017 som en triangel under Loge Parsifal. Loge Jotunheim ble tildelt eget logenummer i januar 2019. I august samme år ble logen offisielt innviet. Logen har 15 medlemmer.I Sverige finnes det en losje i Stockholm. I Danmark finnes Loge Odin i København, Loge Hermes i Århus og Loge Parsifal i Aalborg.


== Eksterne lenker ==
Det Internationale Fælles-Frimureri «Le Droit Humain», LOSJE ISIS, 1321, Stavanger Arkivert 1. desember 2008 hos Wayback Machine.
Frankrike under Sommer-OL 1920

Frankrike under Sommer-OL 1920. 296 sportsutøvere fra Frankrike, 290 menn og seks kvinner, deltok i flere sporter under Sommer-OL 1920 i Antwerpen. Frankrike kom på åttendeplass med ni gull-, nitten sølv- og tretten bronsemedaljer. 


== Medaljer ==


== Medaljevinnerne ==


== Eksterne lenker ==
Resultater og profilside Arkivert 28. oktober 2012 hos Wayback Machine. på sports-reference.com
Julien Brulé

Julien Louis Brulé (født 30. april 1875, død ukjent) var en fransk sportsutøver som deltok i de olympiske leker 1920 i Antwerpen, han konkurrerte i bueskyting.
Brulé ble olympisk mester i bueskyting under Sommer-OL 1920 i Antwerpen. Han vant den individuelle konkurransen i 50 meter bevegelig fugl. Han vant sølv i både den individuelle og i lagkonkurransen 33 meter bevegelig fugl.


== OL-medaljer ==
1920  Antwerpen –  Gull i bueskyting, 50 meter bevegelig fugl
1920  Antwerpen –  Sølv i bueskyting, 33 meter bevegelig fugl
1920  Antwerpen –  Sølv i bueskyting, 33 meter bevegelig fugl, lagkonkurranse  Frankrike
1920  Antwerpen –  Sølv i bueskyting, 50 meter bevegelig fugl, lagkonkurranse  Frankrike
1920  Antwerpen –  Bronse i bueskyting, 28 meter bevegelig fugl, lagkonkurranse  Frankrike


== Referanser ==


== Eksterne lenker ==
(en) Julien Brulé – Olympics.com 
(en) Julien Brulé – Olympic.org 
(en) Julien Brulé – Olympedia 
(en) Julien Brulé – Sports-Reference (OL-resultater – arkivert) 
(en) Julien Brulé – databaseOlympics.com (arkivert)
Lars Klinting

Lars Klinting (født 25. april 1948 i Stockholm, død 2006) var en svensk forfatter og illustratør.
Klinting var en selvlært tegner og startet sin tegnerkarriere i 1980.


== Bibliografi ==
Örjan-den höjdrädda örnen 1982
Pärlsork 1983
Vårdträdet 1984
Pohlmans väderlek 1984 (medforfatter John Pohlman)
Håll stövlarna leriga 1985 (medforfatter Ulf Svedberg)
Sexbente Simon 1987 (medforfatter Ulf Svedberg)
Första fågelboken 1988
Första trädboken 1990
Första insektsboken 1991
Lilla kuten och andra ungar i naturen 1992
Första djurboken 1993
Lilla kultingen och andra ungar på gården 1993
Leopold 1994
Castor snickrar 1995
Castor syr 1996
Castor bakar 1996
Castor odlar 1997
Castor målar 1998
Frippe lagar allt 1999
Tuppen vill ha 2003
Castors punka 2004


== Priser og utmerkelser ==
Årets Pandabok (barneboksklassen) 1986
Elsa Beskow-plaketten 1987
Årets Pandabok (barneboksklassen) 1989
Årets Pandabok (barneboksklassen) 1991
Årets Pandabok (barneboksklassen) 1993
Bokjuryn (kategori 0-6 år) 1998
Bokjuryn (kategori 0-6 år) 1999
Wettergrens barnbokollon 2000


== Referanser ==


== Litteratur ==
Les mer om Lars Klinting i Författare och illustratörer för barn och ungdom, del 4 (ISBN 91-7018-436-4)


== Eksterne lenker ==
(en) Lars Klinting på Internet Movie Database 
(da) Lars Klinting på Filmdatabasen 
(en) Lars Klinting hos The Movie Database 
(sv) Forlagets presentasjon
Shakespeares skjulte koder

Shakespeares skjulte koder er en norsk dokumentarserie i fire deler som ble sendt høsten 2009 på NRK1. Den ble regissert av Jørgen Friberg. I filmen forteller den norske organisten Petter Amundsen om sine teorier om forfatterskapet til William Shakespeare samt hva kodene viser til.
Amundsen tolker av kodene blant annet at Shakespeares verker egentlig ikke ble skrevet av Shakespeare, men av vitenskapsmannen Francis Bacon og hans nevø Henry Neville, muligens i samarbeid med proto-frimurerordenen rosenkreuzerne. I tillegg skal originalmanuskriptene befinner seg på den kanadiske «skatteøya» Oak Island. Dette prosjektet involverte angivelig også andre, som Ben Jonson, Kong Henry I, Thomas Bushell, m. fl. Den historiske personen som krediteres forfatterskapet av Shakespeares verker, Will Shaxsper, betraktes av Amundsen som en betalt "front-mann".
Forfatteren Erlend Loe forsøkte fremstille teoriene til Amundsen i boken Organisten, men ville ikke være involvert i filmen og mente at historien var altfor «rotete». Skuespiller Kim Haugen, selv en framstående Shakespeare-tolker, karakteriserer filmen som «morsomt nonsens». Typografen, arkitekten, kode-eksperten og MENSA lederen Sigmond Jola støtter Amundsens funn og hevder at kodene er svært forseggjorte.
Jørgen Friberg vant fagprisen beste klipp/redigering under Gullruten 2010 for serien. 


== Referanser ==


== Eksterne lenker ==
«Shakespears skjulte koder» på Facebook
(en) Shakespeares skjulte koder på Internet Movie Database
Hyperstate

Hyperstate er det største raveparty som har blitt arrangert i Norge med house, techno og trance.


== Historie ==
Etter modell av forbildet Mayday, arrangert av WestBam første gang i 1991, ble Hyperstate arrangert i Oslo Spektrum natt til 1. mai 1995. Omtrent 7000 mennesker var på arrangementet hvor blant annet The Prodigy, The Chemical Brothers og Dreadzone spilte. Det var «Dub the Universe» med Torje Norén i spissen som arrangerte Hyperstate de fire første årene.
Arrangørene av Hyperstate satset til å begynne med på store, og dermed dyre, artister. Ved å flytte arrangementet fra den attraktive datoen 30. april, slik at de  slapp å konkurrere med mer etablerte raves som Mayday i Tyskland, kunne de fortsette å tiltrekke seg store navn. Mot slutten av 90-tallet ble arrangementet preget av færre dyre live-artister, noe som ga plass til en mer rendyrket trance-profil og DJs.
1999 Inge Nilsen og Morten Pedersen i «Temple of Love» overtok arrangementet.
2000 Vestfold firmaet Eventuta a/s overtok Hyperstate under prosjektnavnet UltraWorks som ble drevet av Roger Fosaas, Morten Pedersen og Kim Aino Nordbotten.


== Artister & DJer ==
1995
The Chemical Brothers, Dreadzone, The Prodigy
1996
André from Norway, Apollo 440, Arkarna, Armand Van Helden, Dj Urb, BBE, The Chemical Brothers, Fatboy Slim, Fluke, Hoover, Josh Wink, Leftfield, Nightmares on Wax, The Prodigy, Sol Brothers, Sven van Hees.
1997
André from Norway, Daft Punk
1998
Antiloop, Armand Van Helden, Astral Projection, Fatboy Slim, Les Rythmes Digitales, Mono, Palace of Pleasure, Run-D.M.C., Sunscreen. Se hele lineupen her
1999
Argonauts, Deepsky, Halogen, Paul Oakenfold, The Sunclub, Tiësto, Veracocha
2000
Ferry Corsten, DJ Stigma, DJ Jean, Sonique


== Diskografi ==
1996 – Absolute Hyperstate
1998 – Hyperstate – The Album: 1998
1999 – Hyperstate 99 – The Abduction
2000 – Hyperstate 2000


== Design ==
1997-1998 Union Design designet profilen til Hyperstate. Se 1998-designet


== Referanser ==


== Eksterne lenker ==
1998 – Hyperstate 1998 Official website
Hyperstate 2001 video på YouTube
Armand Massard

Armand Émile Nicolas Massard (født 1. desember 1884 i Paris, død 8. april 1971) var en fransk fekter som deltok i de olympiske leker  1920 i Antwerpen og 1928 i Amsterdam.
Massard ble olympisk mester i fekting under Sommer-OL 1920 i Antwerpen. Han vant den individuelle fektekonkurransen i kårde og han var også med på det franske laget som kom på tredjeplass i lagkonkurransen i kårde.
Åtte år senere, under Sommer-OL 1928 i Amsterdam vant han en sølvmedalje i lagkonkurransen i kårde.


== OL-medaljer ==
1920  Antwerpen -  Gull i fekting, kårde
1928  Amsterdam -  Sølv i fekting, kårde lagkonkurranse  Frankrike
1920  Antwerpen -  Bronse fekting, kårde lagkonkurranse  Frankrike


== Referanser ==


== Eksterne lenker ==
(en) Armand Massard – Olympics.com 
(en) Armand Massard – Olympic.org 
(en) Armand Massard – Olympedia 
(en) Armand Massard – Sports-Reference (OL-resultater – arkivert) 
(en) Armand Massard – databaseOlympics.com (arkivert)
Snøhulemannen

Snøhulemannen er en norsk dokumentarfilm fra 2010 som handler om en mann som har levd ute i den norske fjellheimen i 30 år. 


== Handling ==
Filmen følger livet til Sverre Nøkling som med gamle treski på beina beveger seg fra snøhule til snøhule. Hulene isolerer godt og beskytter ham mot kulden og snøstormen utenfor, og han har utviklet egne og morsomme løsninger på å overleve i de barske omgivelsene.
Det enkle levesettet hans er også en beskyttelse mot det materialistiske jaget i den moderne verden. Livet hans er helt forskjellig fra dagliglivet til folk flest. Omgitt av reinsdyr og med brøytebilsjåfører som nærmeste naboer, nyter Snøhulemannen friheten og filosoferer over samfunnet og sin egen tilværelse som avviker.
Dette er en film om en mann som lever på tvers av det norske A4-samfunnet og konsumkulturen, et korrektiv til utstyrsfiksert friluftsliv og en fortelling om en helt annerledes norsk villmarkshelt. Gjennom Snøhulemannens humoristiske og gjennomtenkte kritiske forhold til samfunnet fungerer filmen som et speil for oss som tilskuere. I refleksjonen over hans klare valg blir vi konfrontert med våre egne.
Snøhulemannen hadde norsk kinopremiere i mars 2010. Filmen er regissert av Fridtjof Kjæreng, mannen bak TV-suksessen med Lars Monsen. 
50 minutters versjonen ble sendt på TV2 første gang i 2010.


== Priser ==
2010 Hovedprisen fra Zakopane internasjonale filmfestival
2010 Ungdomsprisen Zakopane internasjonale filmfestival
2010 Prisen «Vie des hommes – Ethnologie» Mountain Film Festival of Autrans


== Eksterne lenker ==
(en) Snøhulemannen på Internet Movie Database 
(no) Snøhulemannen i Nasjonalbibliotekets filmografi 
(no) Snøhulemannen hos Filmfront 
(en) Snøhulemannen på AllMovie 
(en) Snøhulemannen på Rotten Tomatoes
Édouard Bader

Édouard Bader (født 26. juli 1899 i Ferrières-en-Brie, død 21. april 1983) var en fransk sportsutøver som deltok i de olympiske leker 1920 i Antwerpen.
Bader vant en olympisk sølvmedalje i rugby union under OL 1920 i Paris. Det var kun to lag som deltok og det ble kun spilt én kamp. Han var med på det franske laget som tapte finalen mot USA med 0-8.


== OL-medaljer ==
1920  Antwerpen -  Sølv i rugby union  Frankrike


== Referanser ==


== Eksterne lenker ==
(en) Édouard Bader – Olympedia 
(en) Édouard Bader – Sports-Reference (OL-resultater – arkivert) 
(en) Édouard Bader – databaseOlympics.com (arkivert) 
(en) Édouard Bader – ESPN Scrum
Antoine Forqueray

Antoine Forqueray (1672–1745) var en fransk komponist og kongelig kammermusiker, og ved siden av Marin Marais den mest betydelige gambist ved Ludvig den 14.s hoff.


== Liv og virke ==
Familien Forqueray stammet fra Chaumes-en-Brie, Seine-et-Marne og Antoine Forqueray er den andre i en linje av komponister som omfatter faren Michael I (1650–1714), broren Michael II (1681–1757) og Nicolas Gilles (1703–1761), alle organister, og ikke minst sønnen Jean-Baptiste (1699–1782) som i likhet med faren var gambist og komponist.
I aprilnummeret 1682 av tidsskriftet Mercure galant fortelles det at den svært unge bassgambespilleren Forqueray fikk æren av å spille for Ludvig den 14, og kongen besluttet at den unge musikeren skulle oppfostres ved hoffet og få opplæring i gambespill. Etter at Forqueray hadde utviklet seg til en virtuos gambist ble han utnevnt til musiker (musicien ordinaire) ved det kongelige kapell (La Chambre du Roy).
I kapellet musiserte han sammen med François Couperin, Robert de Visée og andre. Under sine framføringer akkompagnerte hans kone ham på cembalo fram til 1710. Han ble ved hoffet til han trakk seg tilbake i 1730, og bosatte seg da i Mantes-la Jolie. Sønnen Jean-Baptiste Forqueray overtok Antoines stilling ved hoffet i 1742.
I Versailles fikk Antoine Forqueray ikke bare ry for sine improvisasjoner, men han skrev også gambemusikk. Sønnen samlet en del av musikken i Pièces de Viole (1747), som i tillegg til gambestykkene inneholdt versjoner av stykkene for cembalo. Forquerays musikk er av en relativt robust italiensk karakter, nokså forskjellig fra den affekterte og sterkt ornamenterte stilen som var vanlig i Frankrike den gangen, og som for eksempel preger Marin Marais' verker.


== Referanser ==


== Eksterne lenker ==
(en) Antoine Forqueray på Discogs 
(en) Antoine Forqueray på MusicBrainz 
(en) Antoine Forqueray på AllMusic 
(en) Fritt tilgjengelige noter av Antoine Forqueray i International Music Score Library Project
François Borde

François Borde (født 8. desember 1899 i Lourdes, død 15. desember 1987 i Bayonne) var en fransk sportsutøver som deltok i de olympiske leker 1920 i Antwerpen.
Borde vant en olympisk sølvmedalje i rugby union under OL 1920 i Paris. Det var kun to lag som deltok og det ble kun spilt én kamp. Han var med på det franske laget som tapte finalen mot USA med 0-8.


== OL-medaljer ==
1920  Antwerpen -  Sølv i rugby union  Frankrike


== Referanser ==


== Eksterne lenker ==
(en) François Borde – Olympedia 
(en) François Borde – Sports-Reference (OL-resultater – arkivert) 
(en) François Borde – databaseOlympics.com (arkivert) 
(en) François Borde – ESPN Scrum
Alphonse Castex

Alphonse Castex (født 6. januar 1899, død 16. desember 1969) var en fransk sportsutøver som deltok i de olympiske leker 1920 i Antwerpen.
Castex vant en olympisk sølvmedalje i rugby union under OL 1920 i Paris. Det var kun to lag som deltok og det ble kun spilt én kamp. Han var med på det franske laget som tapte finalen mot USA med 0-8.


== OL-medaljer ==
1920  Antwerpen -  Sølv i rugby union  Frankrike


== Eksterne lenker ==
(en) Alphonse Castex – Olympedia 
(en) Alphonse Castex – Sports-Reference (OL-resultater – arkivert) 
(en) Alphonse Castex – databaseOlympics.com (arkivert)
Dypfryser

Dypfryser er et husholdningsapparat som produseres i form av fryseboks eller fryseskap og som brukes til konservering av matvarer. Etter hvert er det også blitt utbredt å løse behovet for kjøle- og frysekapasitet i private hjem med såkalte kombiskap som både kan kjøle og fryse. Lett tilgang til råvarer takket være plassering innfelt i kjøkkeninnredningen er et av kombiskapets fortrinn.
En dypfryser må kunne produsere en stabil oppbevaringstemperatur på mellom −18 og −20 °C og en innfrysingstemperatur på −25 °C for at nye varer som legges inn ikke skal skades eller ødelegges av rim, og varene som allerede er på plass ikke skal forringes av temperaturstigning.
Oppbevaring ved temperaturer mellom −18 og −20 °C stopper bakterielle prosesser, ensymvirksomhet, oksidasjon og andre kjemiske forandringer. Dessuten endres de innfryste varenes struktur og karakter praktisk talt ikke så fremt temperaturen er stabil og varen godt emballert.
Mens kjøling kan konservere varer i flere dager, kan dypfrysing konservere matvarer i fra 3 til 12 måneder.


== Maksimale oppbevaringstider ==
Svinekjøtt, uten fett: 6 måneder
Svinekjøtt, med fett: 3 måneder
Storfekjøtt: 10–12 måneder
Lammekjøtt: 10–12 måneder
Viltkjøtt: 3-6 måneder
Ryper/skogsfugl: over 12 måneder
Sjøfugl: 3 måneder
And: 4-6 måneder
Medisterdeig: 3 måneder
Kjøttdeig: 3–4 måneder
Spekemat: 6 måneder
Fet fisk: 3 måneder
Mager fisk: 6 måneder
Krabbe: 3 månederFettmengde, -type og saltinnhold er blant faktorene som avgjør holdbarhetstiden. Fett kjøtt har kortere holdbarhet enn magert. Umettet fett harskner raskere enn mettet. Høyt saltinnhold og bearbeidingsgrad resulterer også i kortere holdbarhetstid enn renskåret kjøtt.
Like viktig som korrekt innfrysing, er riktig tining. Kjøtt skal fortrinnsvis tines i kjøleskap for å bevare best mulig kvalitet, fisk bør tines i sirkulerende vann. Veiledende tinetid er 10 timer pr kg kjøtt.


== Historikk ==
I Norge var de første dypfrysere som var tilgjengelige for vanlige husholdninger gjerne lokalisert i et sentralt, felles fryseboksanlegg hvor brukerne leide en låsbar boks med ønsket kapasitet til selvplukkede bær, viltsteker eller delikatesser fra halve svineskrotter kjøpt på tilbud hos en slakter, bonde eller hentet på andre siden av Skagerrak.
Etter hvert fikk dypfryseren i form av fryseboks en overkommelig pris og fikk plass i private husholdningskjellere. Varmeutviklingen fra fryseaggregatet ødela muligheten for oppbevaring i kjellertemperatur, men det betød mindre på denne tiden, siden kjøleskapet hadde blitt en del av utstyret i mange husholdninger. Rolf Kirkvaag sørget fra 1958 og utover på 1960-tallet for å utbre kunnskap om dypfrysing i egenskap av direktør for Dypfrysingskontoret, en virksomhet som ble finansiert av produsenter av fryste matvarer og av frysebokser.


== Trygg sushi ==
Ifølge norsk kvalitetslovgivning skal all fisk som skal spises rå eller tilnærmet rå, fryses til minst −20 °C i 24 timer før den kan selges. Årsaken er at frysing etter disse retningslinjene gir trygghet mot parasitter.


== Referanser ==